มาร้านนี้สามรอบ  รอบแรกพิกัดผิดจนขับเลยไปไกลซิโลด  รอบสองก็ดันปิด...  เพิ่งจะได้กินก็วันนี้แหละ    ร้านนี้เป็นอาคารไม้ริมถนนนครชัยศรี  ร้านเล็กมาก  มีแค่สี่โต๊ะเอง บรรยากาศแนวย้อนยุค  แต่ขนมเครื่องดื่มนั้นนำสมัยมาก ทั้งเครป วัฟเฟิล เค้ก กาแฟ  ฯลฯ

วันนี้ตั้งใจตามรอยคุณ dusanee มาลองกินเครปเย็น แต่ว่าเจ้าของร้านมีออเดอร์เยอะจน ไม่ได้เตรียมเครปเย็นไว้สำหรับวันนี้   เกือบจะเฟลแล้วจนเจ้าของร้านบอกว่า  "มีเครปเค้กชิ้นสุดท้ายอยู่ สนใจไหม"  มีหรือครับที่ผมจะปฏิเสธ^^

งานนี้เลยได้ทานเครปเค้ก  70 ราดน้ำบลูเบอรี่มาอย่างชุ่มช่ำ ทั้งเปรี้ยวทั้งหวาน ตัดกับเครปเค้กแสนนุ่มนวล สัมผัสได้ถึงความละเอียดของแต่ละชั้นเครป  อร่อยมาก ๆ เลย  (ปกติเป็นคนเกลียดเครปเค้ก แต่หลังจากชิมร้านนี้ ผมคงต้องประเมินขนมชนิดนี้เสียใหม่แล้ว)

เครื่องดื่มนั้นผมสั่งคาราเมล แมคชิอาโต้  45  ราคาถูกมาก  รสชาติก็โอเค  แค่รู้สึกว่ามันใส ไม่ค่อยเข้มข้นเท่าไหร่นัก  แต่ราคาแค่นี้อย่าไปบ่นเลยครับ 

เสียดายว่าร้านนี้โต๊ะน้อยไปหน่อย  และบรรยากาศอาจไม่เหมาะกับการนั่งกินขนมชิล ๆ สักเท่าไหร่ (โดยเฉพาะตอนเที่ยง --")    แต่ถ้าใครชื่นชอบของอร่อย ราคาไม่แพง  โดยเฉพาะตระกูลเครปด้วยแล้ว แนะนำให้ลองมาชิมกันดูสักทีครับ  